|  |  |  |  |  |  |  |
| --- | --- | --- | --- | --- | --- | --- |
| Az óra céljai: Az összetett mondatokról tanultak gyakorlása, a fogalmak ismeretének ellenőrzése a gyakorlatban. A keretjátékkal az érdeklődés felkeltése és folyamatos fenntartása, játékosítás. A kooperatív csoportmunkával a szociális kompetencia, az együttműködési készség fejlesztése. | | | | | | |
| Idő | Szakaszok és célok | Tanulói tevékenységek | Tanári tevékenységek | Munkaforma/  Módszer | Tananyagok/  Eszközök | Megjegyzések |
| perc  2’ | Ráhangolódás | A tanulók közösen megnézik a Légy jó mindhalálig című Móricz Zsigmond-regényből készült film egy részletét. | Elindítja a korábban letöltött és a megfelelő helyen beállított filmrészletet.  Megfigyelési szempontot ad: „Hogyan kapcsolódik ez a részlet a nyelvtanból ebben a témakörben tanultakhoz?”  (az összetett mondatról szól) | frontális megtekintés | <https://videa.hu/videok/film-animacio/legy-jo-mindhalalig-teljes-film-online-7bI0JXJAy7znrruX>  (32:18 – 34:08) | A tanár nem árulja el a film címét, azt is a gyerekek találják ki – ha már irodalom órán feldolgozták a regényt. |
| 2’ | Előkészítés: a csoportok kialakítása:  Közös mondat című játék. | Minden tanuló kap egy szót vagy szókapcsolatot (pl. a széke aljára ragasztva), meg kell keresni azokat, akikkel együtt egy mondatot tudnak összerakni. | Koordinálja a játékot, elakadás esetén segít. | didaktikus játék | 1. számú melléklet: szétvágott mondatok | A mondatok a bizalommal kapcsolatos szólások, közmondások. |
| 4’ | Kapcsolatok teremtése | Megpróbálják értelmezni a csoport mondatát, a közmondás jelentését. | Segíti a feladatmegoldást. | csoportmunka |  | Tantárgyi koncentráció: magyar nyelv  Lehetséges flexibilitás: a közmondások csoportosítása jelentésük szerint. |
| 1’ | Jelentésteremtés  A keretjáték ismertetése. | Meghallgatják a játékszabályokat. | Ismerteti a játékszabályokat. | játékosítás | 2. számú melléklet: játékszabályok | A játékosítás (gamifikáció) a game=játék szóból ered, jelentése kb. eljátékosítás. Lényege: játékelemek felhasználása nem játék környezetben. Forrás: Prievara Tibor: A 21. századi tanár  (Neteducatio Kft., Budapest, 2015. 56.p.) |
| 5’ | 1. feladat:  A mondattal kapcsolatos fogalmak tisztázása, az összefüggések megláttatása. A csoportfeladattal a szociális kompetencia fejlesztése. | Minden csoport kap egy fogalmat a mondattal kapcsolatban. Megbeszélés után a csapatból egy fő elhelyezi a táblára rajzolt ábrán a fogalmat az általuk megfelelőnek gondolt helyre. Lehetőség van a többi csoport kiküldött tagjaival is megbeszélni a helyes megoldást. | Kiosztja a szókártyákat.  Segíti a feladatmegoldást.  Az osztállyal közösen értékeli a megoldást, kiosztja a pontokat. | csoportmunka | 3. számú melléklet: szókártyák |  |
| 7’ | 2. feladat:  Gondolattérkép készítése  Cél az összetett mondatról tanultak összegyűjtése, a kulcsfogalmak megragadása. | A csoportok egy-egy gondolattérképet készítenek az összetett mondatról –  A változat: csomagolópapírra filctollal  B változat: laptopon/tableten a mindmup.com alkalmazással.  A gondolattérképen el kell rejteni egy (de csak is egy) hibás információt. | Ismerteti a feladatot, szükség esetén segít. | csoportmunka | A változat: csomagolópapír, filctoll  B változat: laptop/tablet, [www.mindmup.com](http://www.mindmup.com) | Ezen az oldalon nem szükséges a regisztráció, a kész gondolat-  térképet képként mentjük a PrintScreen gomb segítségével. |
| 7’ | 3. feladat:  „Nyomozás”  A hibakereső feladat a gyakorlást szolgálja. | A csoportok áttekintik a többi csapat gondolattérképét, és megpróbálják megtalálni a hibát. Ezt egy lapra írják fel.  Amikor minden csapat látta a többiek munkáját, megbeszélik a hibás információkat. | Ismerteti a feladatot, szükség esetén segít.  Megbeszélés után kiosztja a pontokat. | csoportmunka |  |  |
| 5’ | 4. feladat:  Mondatalkotás  A mellérendelő összetett mondat fajtáinak gyakorlása, a tanultak alkalmazása a gyakorlatban. | A csoport tagjai közösen dolgozva befejezik a megkezdett mondatot a mellérendelő összetett mondat fajtáinak megfelelően.  A bizalom fontos dolog, …  Ellenőrzéskor ismertetik a megoldásaikat. | Ismerteti a feladatot, szükség esetén segít.  Megbeszélés, ellenőrzés után pontoz. | csoportmunka |  |  |
| 5’ | 5. feladat:  Utalószó – kötőszó  Az alárendelő összetett mondat „ismertetőjegyei” | A változat: a csoportok laptopon/tableten -  B változat: interaktív táblán oldják meg a feladatot | Ismerteti a feladatot, szükség esetén segít.  Megbeszélés, ellenőrzés után pontoz. | csoportmunka  vagy frontális munka | <https://learningapps.org/display?v=p3irdjnc318> | Egyéni feladatmegoldás is lehetséges, ha van megfelelő számú digitális eszköz. |
| 5’ | 6. feladat:  Az összetett mondat fajtáinak felismerése  Komplex gyakorlás | A változat: a csoportok laptopon/tableten -  B változat: interaktív táblán oldják meg a feladatot | Ismerteti a feladatot, szükség esetén segít.  Megbeszélés, ellenőrzés után pontoz. | csoportmunka  vagy frontális munka | <https://learningapps.org/display?v=pgqp5do0518> | Egyéni feladatmegoldás is lehetséges, ha van megfelelő számú digitális eszköz. |
| 2’ | Zárás, reflexiók |  | Értékeli a tanulók teljesítményét, a gyűjtött pontok alapján. |  |  |  |